《蝶恋花 暮春花下》
清代·季兰韵

才说春来春便去。百转思量，无计留春住。泪眼问春春不语。

匆匆究欲归何处。

花谢花开能几许。过了清明，渐渐飞红雨。花却笑人心不悟。

青春毕竟谁能驻。

作者简介：季兰韵，字湘娟，常熟人，屈文学宙甫室。屈少颖异，为擘巢，书诗画学即工。季博涉经史，亦工诗画，一时闺阁有徐淑秦嘉之目。